70 



To nije ni čudo. Dok je bio rad društva ograničen i zatvoren bila je glavna 

 skupština jedino sredstvo, pomoću kojega su članovi svake godine jedamput 

 doznali za djelovanje društva. Ali otkada je rad društva proširen i upravljen 

 na najšire slojeve, postoji između članova i uprave društva neprekidni dodir. 

 Mjesečno doznaju članovi sve važnije događaje u društvu, sve nove nakane 

 uprave, što više, dobivaju sva obećanja uprave realizovana u književnim izda- 

 njima. I tako eto slijedi i ovaj izvještaj sudbinu drugih, jer je većina onoga, 

 što treba da izvjestimo, poznata već slavnoj skupštini, pa nam je zadaća, da 

 sav rad uprave u godini 1919. sakupimo u cjelovitu sliku. 



1. Poslovanje prošle godine teklo je jeduomjerno; sve nakane mogla je 

 uprava društva da privede kraju. Neznatno nepovoljno djelovanje imalo je po- 

 višenje preplate na „Prirodu" i nadoplatak na članarinu, radi vrlo povećanih 

 štamparskih troškova. Dok je čitava naklada prvih pet brojeva potpuno raspa- 

 čana, od broja šest do deset ostalo je nekoliko stotina komada na račun onih, 

 koji još nisu poslali povišenu prepiatu. 



2. Najveća brii^^a uprave bila je posvećena izdavačkom radu, koji je naj- 

 skupocjeniji, ali je i najtrajniji. On nas spaja sa svim našim prijateljima, koji 

 su od Triglava do Vardara razasuti u velikom broju, a pribavlja nam nepre- 

 kidno i oduševljene nove prijatelje. Književnim radom daje naše društvo na- 

 rodu najviše koristi, jer samo knjigom dopire u daleki Bitolj, na vrleti Cetinja 

 i u okupiranu Dalmaciju i time sije valjano sjeme prosvjete čitavim jugosla- 

 venskim narodom. Najviše nam je stalo, da od toga ima korist omladina, jer 

 znamo, kakovo je bilo naše prirodoslovno znanje, kada smo izlazili iz škole. 

 Osim one jedne školske knjige, nismo imali ni slova, koje bi nas pobudilo, 

 koje bi nas uputilo. Baš zato nastojimo, da izdamo što više pučkih knjiga, koje 

 mogu svakoga zanimati i koje može svako lako shvatiti, da otvorimo budućem 

 pokoljenju što šire vidike, da ih što dublje povsdemo u veličajnost prirode. 



Prošle poslovne godine izdano je 



IX. godište popularnoga časopisa „Prirode", četiri knjige „Popularne Bi- 

 blioteke", i to knjiga 



V. Fabre, Iz života kukaca, I. dio, 



VI. Thompson, Lobo, 



VII. Fink, Nasljeđivanje, i 

 VIII. Fink, Razvoj živih bića. 



Bošković, Kalendar za godinu 1920., kojega je sastavio dr. Ž. Marković, 

 te XXXI. godište časopisa „Glasnik". 



Unatoč silnih štamparskih troškova, dobili su članovi za 24 krune „Pri- 

 rodu-', „Glasnik", V. i VIII. knjigu „Popularne Biblioteke" te kalendar „Bošković" 

 za godinu 1920. 



Blagajnički izvještaj pokazat će slavnoj skupštin', koliki odziv nalaze naša 

 izdanja, koja su doista raširena diljem čitave Jugoslavije. Od svakuda traže i 

 stara, raspačana izdanja, a naročito iz Srbije. Da nisu štamparske prilike tako 

 užasno nepovoljne, moglo bi društvo u velike raširiti svoj izdavački rad, no 

 danas ne može poći dalje od manjih knjižica. Već davno imamo spremno za 

 štampu Kučera „Naše nebo" no ovakova omašna knjiga bila bi tako skupa, da 

 bi je malo tko mogao kupiti. 



3. Sve ostalo djelovanje društva jest lokalne naravi, jer predavanja i na- 

 učne šetnje mogu polaziti s:imo članovi u Zagrebu. Od januara do maja prire- 

 đeno je 11 predavanja, a od novembra do konca godine 8 predavanja, no drugi 

 vjenčić predavanja nastavljen je i u godini 1920. 



Predavao je gospodin prof. dr. L. Car o priljubljenju organizama na pri- 

 like života. 



Dr. N. Fink o razvitku živih bića. 



Prof. dr. O. Kučera o uredbi svemira. 



Prof. dr. A. Langhoffer o gradi i životu kukaca. 



Prof. J. Lončar o električnim pojavima u razrijeđenim plinovima. 



Prof. Šplajt o električnim valovima i brzojavu bez žica. 



Prof. dr. F. Tucan o postanku ruda. 



O biologiji su 7 predavanja predavala 3 predavača. 



O astronomiji je 4 predavanja predavao 1 predavač. 



O mineralogiji je 4 predavanja predavao 1 predavač. 



O fizici su 4 predavanja predavala 2 predavača. 



Osim ovih predavanja u samom društvu priređena su predavanja u so- 

 cijalističkoj školi u Zagrebu. Predavali su dr. Tucan i dr. Fink, a dr. Tucan je 

 predavao i u Ivaniću. 



